**Ministru kabineta noteikumu projekta „Grozījumi Ministru kabineta 2011.gada 11.oktobra noteikumos Nr.788 „Noteikumi par darbības programmas „Uzņēmējdarbība un inovācijas” papildinājuma 2.3.2.3.aktivitāti „Klasteru programma””” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu, *Euro* ieviešanas kārtības likuma 32.panta otrās daļas 2.punktu un Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.2.apakšpunktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas „Uzņēmējdarbība un inovācijas” papildinājuma 2.3.2.3.aktivitātes „Klasteru programma” (turpmāk – 2.3.2.3.aktivitāte) ietvaros Latvijas Investīciju un attīstības aģentūra, pamatojoties uz Ministru kabineta 2011.gada 11.oktobra noteikumiem Nr.788 „Noteikumi par darbības programmas „Uzņēmējdarbība un inovācijas” papildinājuma 2.3.2.3.aktivitāti „Klasteru programma”” (turpmāk – MK noteikumi Nr.788) 6.punktu, finansējumu piešķir saskaņā ar Komisijas Regulu (EK) Nr. 1998/2006 (2006. gada 15. decembris) par Līguma 87. un 88. panta piemērošanu *de minimis* atbalstam (turpmāk - Regula Nr.1998/2006). Regulas Nr.1998/2006 6.pantā noteikts, ka to piemēro līdz 2013.gada 31.decembrim.  2013.gada 18.decembrī tika pieņemts jaunais *de minimis* atbalsta sniegšanas regulējums - Komisijas Regula (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – regula Nr.1407/2013), kas stājies spēkā 2014.gada 1.janvārī.  Ņemot vērā, ka apstiprinātie projekti 2.3.2.3.aktivitātes ietvaros tiks īstenoti līdz 2015.gada 1.jūlijam, kā arī ievērojot Regulas 1998/2006 5.panta 3.punktā noteikto, ka Regulas 1998/2006 spēkā esamības laika beigās jebkuru *de minimis* atbalstu, kurš atbilst Regulas Nr. 1998/2006 nosacījumiem, var likumīgi īstenot turpmākajos sešos mēnešos, ir nepieciešami steidzami grozījumi, lai turpmāko atbalstu izsniegtu saskaņā ar regulas Nr.1407/2013 nosacījumiem.  Šobrīd MK noteikumos Nr.788 lietotā valūta ir lats. Lai pielāgotu MK noteikumus Nr.788 pārejai uz *euro* valūtu, ir jāveic atbilstoši grozījumi MK noteikumos Nr.788, norādot finansējuma apmēru *euro valūtā*. Tādejādi lietotā latu valūta tiek aizstāta ar *euro* valūtuatbilstoši kursam 1 *euro* = 0,702804 lati, kas atbilst *Euro* ieviešanas kārtības likuma 32.panta otrās daļas 2.punktam. Noteikumu projekta grozījumi pēc konvertācijas uz *euro* valūtu ir papildu apaļoti labvēlīgi projekta iesniedzējiem un nerada fiskālo ietekmi. Papildu apaļošanā piemērota precizitāte, kas ir skaitliskajai vērtībai latos.  Saskaņā ar Ministru kabineta 2014.gada 20.jūnija rīkojumu Nr.315 tika apstiprināti „Grozījumi darbības programmas „Uzņēmējdarbība un inovācijas” papildinājumā” (Izskatīts Ministru kabinetā 2014.gada 17.jūnijā 33 paragrāfa 59.punktā). Iepriekš minētie darbības programmas „Uzņēmējdarbība un inovācijas” papildinājuma grozījumi paredz apstiprināt finansējuma pārdali no darbības programmas „Uzņēmējdarbība un inovācijas” papildinājuma uz darbības programmas „Infrastruktūra un pakalpojumi” papildinājumu, starp kurām tika pārdalīts ES fondu finansējums no 2.3.2.3.aktivitātes 2 702 *euro* apmērā. Savukārt no 2.3.2.3.aktivitātes uz darbības programmas „Uzņēmējdarbība un inovācijas” papildinājuma 2.3.1.1.1.apakšaktivitāti „Ārējo tirgu apgūšana – ārējais mārketings” tika pārdalīts ES fondu finansējums 238 411 *euro* apmērā.  Līdz ar to ir nepieciešams samazināt 2.3.2.3.aktivitātes ietvaros pieejamo kopējo finansējumu par 241 113 *euro*, attiecīgi nosakot 2.3.2.3.aktivitātes ietvaros pieejamo kopējo ES fondu finansējumu 4 607 022 *euro* apmērā.  Ņemot vērā, ka jaunā *de minimis* Regula Nr.1407/2013 nenosaka specifiskus atbalsta ierobežojumus komersantiem, kuri atbilst grūtībās nonākušu komersantu pazīmēm, tad MK noteikumos Nr.788 nav nepieciešams iekļaut prasību, ka atbalstu nevar saņemt, ja atbalsta pretendents atbilst grūtībās nonākuša saimnieciskās darbības veicēja pazīmēm. Savukārt ir nepieciešams atstāt prasību, ka atbalsta pretendents var saņemt finansējumu, ja tam ar tiesas spriedumu nav pasludināts maksātnespējas process vai ar tiesas spriedumu netiek īstenots tiesiskās aizsardzības process, vai ar tiesas lēmumu netiek īstenots ārpustiesas tiesiskās aizsardzības process, tam nav uzsākta bankrota procedūra, piemērota sanācija vai mierizlīgums vai tā saimnieciskā darbība nav izbeigta.  2.3.2.3.aktivitātes ietvaros saskaņā ar MK noteikumiem Nr.788 projektu maksimālais īstenošanas ilgums ir trīs gadi, bet ne ilgāk kā līdz 2015.gada 1.jūlijs. Ņemot vērā, ka 2.3.2.3.aktivitāte ir ilgtermiņa aktivitāte, kas caur klasteru stratēģisku un mērķtiecīgu darbību veicina komercdarbības attīstību gan starp komersantiem, gan komersantiem un zinātniskajām institūcijām, ceļot to konkurētspēju, secināms, ka uzsāktie atbalsta pasākumi ir ilgtermiņa pasākumi, kurus īsteno pakāpeniski. Tādejādi kopējos 2.3.2.3.aktivitātes sasniegtos rezultātus var izmērīt tikai ilgtermiņā.  Ik gadu sadarbības iestāde izvērtē īstenoto pasākumu ietekmi uz klasteru ilgtermiņa stratēģijā noteikto mērķu sasniegšanu un sniedz priekšlikumus un ierosinājumus katra gada darbības plānam, lai uzlabotu kopējo mērķu sasniegšanu un attiecīgi uzņēmumu konkurētspēju un kopēju projektu veidošanos klastera ietvaros. Ņemot vērā, ka stratēģijā noteikto mērķu sasniegšana ir cieši saistīta ar gada darbības plāniem un attiecīgi ar apgūstamo finansējumu, līdz ar to atsevišķos projektos to īstenošanas procesā ir izveidojies finansējuma ietaupījums.  Ņemot vērā apsvērumus, Ekonomikas ministrija ir izvērtējusi 2.3.2.3.aktivtātes iespējamo projektu īstenošanas termiņu pagarināšanas iespējas un secinājusi, ka projektu īstenošanu ir lietderīgi pagarināt līdz 2015.gada 31.decembrim, lai nodrošinātu pēc iespējas mazāku aktivitātes pārrāvumu ar ES Fondu 2014.-2020.gada plānošanas periodu. Nodrošinot atbalsta ilgtspējīgu un pieejamību nozaru komersantiem un to konkurētspējas veicināšanai.  Projektiem kuros notiek projektu īstenošana, projekta īstenošanas termiņi tiks pagarināti pamatojoties uz MK noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” šādiem apakšpunktiem:   1. 25.27.apakšpunkts:    1. Eiropas Savienības fonda projektam ir piešķirts papildu finansējums papildu darbību veikšanai – projekti, kuri līdz ar līguma par projektu īstenošanu darbības termiņu beigām plāno apgūt visu piešķirto finansējumu, saskaņā ar MK noteikumu Nr.788 grozījumiem varēs saņemt papildus finansējumu, jaunu darbību un pasākumu īstenošanai (Piemēram, klastera starptautiskās sadarbības veicināšanas aktivitātes; jaunu tehnoloģiju, produktu un pakalpojumu plānošanas un izstrādes aktivitātes; kopīgas mārketinga un eksporta tirgus paplašināšanas aktivitātes);    2. finansējuma ietaupījums, kuru ir nolemts izmantot papildu darbību veikšanai - projektiem, kuriem līdz ar līguma par projektu īstenošanu darbības termiņu beigām ir radies finansējuma ietaupījums, varēs pagarināt līguma īstenošanas termiņus ar mērķi īstenot jaunas darbības un pasākumus (Piemēram, klastera starptautiskās sadarbības veicināšanas aktivitātes; Jaunu tehnoloģiju, produktu un pakalpojumu plānošanas un izstrādes aktivitātes); 2. 25.210.apakšpunkts – nepārvarama vara – tādiem klasteriem kā „Latvijas Koka būvniecības klasteris”, „Pārtikas produktu kvalitātes klasteris”, kā arī „Farmācijas un saistīto nozaru klasteris” galvenais sadarbības partneru eksporta tirgus ir Krievijas Federācija, bet ņemot vērā šobrīd šis valsts ekonomisko situāciju gan ar valūtas stabilitāti, gan arī atsevišķu nozaru Eiropas Savienībā ražoto produktu grupu importa aizliegumu, klasteru sadarbības partneriem ir nepieciešams būtiski pārorientēties uz cietiem eksporta tirgiem. Līdz ar to klasteriem ir nepieciešams mainīt stratēģijās noteiktos mērķus, rādītājus, pasākumus un aktivitātes. Ņemot vērā, ka līgumi par projekta īstenošanu tika slēgti 2012.gadā un šādu situāciju nevarēja iepriekš prognozēt, līdz ar to šāda situācija tiek uzskatīta kā nepārvaramas varas situācija.   Maksimālā projektu īstenošanas termiņu pagarināšana tiek pamatota ar Ministru kabineta 2010.gada 9.novembra noteikumu Nr.1041 „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” 30.2.apakšpunktu, kas paredz, ka maksājumu iestāde maksājuma pieprasījumu un maksājuma rīkojumu no atbildīgās iestādes vai sadarbības iestādes pieņem līdz 2016.gada 15.martam. Ņemot vērā, ka tiek paredzēts pagarināt projektu īstenošanas termiņus, attiecīgi tiek pagarināta arī noslēguma pārskatu iesniegšanas termiņi ne vēlāk kā līdz 2015.gada 15.janvārim, kas ir labvēlīgāks projektu īstenotājiem.  2.3.2.3.aktivitātes īstenošanas nosacījumi nosaka, ka finansējuma saņēmējs ne vairāk kā 50% no piešķirtā fonda līdzfinansējuma izmanto ar klastera darbību saistītos pasākumus, kas ietver klastera darbības un sadarbības partneru pasākumu koordināciju, starptautiskās sadarbības pasākumu veicināšanu, atpazīstamības un marketinga pasākumus, kā arī pasākumus, kas sekmē sadarbību ar izglītības un zinātnes institūcijām. Savukārt, atlikušais finansējums tiek izmantots pakalpojumu nodrošināšanai klastera sadarbības partneriem, kas ietver jaunu tehnoloģiju, produktu un pakalpojumu plānošanas un izstrādes pasākumus; mārketinga un komerciālās sadarbības sekmēšanas pasākumus; pasākumus, kas vērsti uz resursu efektivitātes un produktivitātes paaugstināšanu nozares vai vērtības ķēdes ietvaros; kā arī sadarbības partneru konkurētspēju veicinošiem pasākumiem.  Ņemot vērā, ka klasteru līgumi par projektu īstenošanu beidzas 2015.gada 1.pusgadā, un finansējums, kas paredzēts klasteru darbības nodrošināšanai beidzas līdz ar noslēgtā līguma izbeigšanos. Un tie projekti, kuri plāno pagarināt līgumus par projektu īstenošanu pamatojoties uz „finansējuma ietaupījumu” vai „nepārvaramu varu” saskaņā ar šī brīža MK noteikumu Nr.788 nosacījumiem nebūs pietiekamu līdzekļu, lai īstenotu ar klastera darbību saistītos pasākumus, jo finansējuma ietaupījums projektiem rodas no tām darbībām, kuras saistītas ar pakalpojumu nodrošināšanu klastera sadarbības partneriem.  Ekonomikas ministrijai izvērtējot augstāk minēto situāciju un tās rīcībā pieejamo informāciju ir konstatējusi, ja finansējuma izmantošanas proporciju paaugstinātu par 20% (no 50% uz 70%), tad tas būtu pietiekami liels finansējums ar kuru būtu iespējams īstenot ar klastera darbību saistītos pasākumus līdz 2015.gada 31.decembrim (katram projektam būs atšķirīgs šis finansējuma apjoms, jo to ierobežo *de minimis* nosacījumi).  Turklāt ir nepieciešams stingri noteikt, ka ne mazāk kā 30% no klasterim piešķirtā fonda līdzfinansējuma izmanto tieši komersantu sadarbības projektu veidošanai un īstenošanai.  Saskaņā ar sociālo partneru norādījumiem, šādas proporcijas maiņa kopumā uzlabo arī klasteru darbību, kas atļauj klasteriem vieglāk īstenot jaunu projektu piesaistes pasākumus to sadarbības partneriem, jo tādā veidā vieglāk uzskaitīt izmaksas kā *de minimis* atbalstu uz pašu klasteri, nevis, piemēram uz desmit komersantiem, administratīvā sloga dēļ. Turpretī, kad klasteris veido konkrētus sadarbības projektus ar nelielu komersantu skaitu, attiecīgi ir vieglāka atbalsta uzskaite uz komersantiem.  Papildus informējam, ka Krievijas Federācija ir noteikusi ekonomiskās sankcijas attiecībā uz atsevišķu nozaru Eiropas Savienībā ražoto produktu grupu importa aizliegumu, kas ļoti būtiski ietekmē arī Latvijas komersantu eksporta apjomus un līdz ar to komersantiem ir jāizvērtē un jāmeklē jaunus eksporta noieta tirgus.  Ņemot vērā šo apsvērumu, 2014.gada 12.augustā Ministru kabinets ar sēdes protokola Nr.43 59.paragrāfa 4.2. un 4.3.apakšpunktu uzdeva Ekonomikas ministrijai sagatavot un iesniegt līdz 2014.gada 1.oktobrim izskatīšanai Ministru kabineta sēdē:  1. Ministru kabineta 2009.gada 17.jūnija noteikumu Nr.582 „Noteikumi par darbības programmas “Uzņēmējdarbība un inovācijas” papildinājuma 2.3.1.1.1.apakšaktivitātes “Ārējo tirgu apgūšana – ārējais mārketings” sesto un turpmākajām kārtām” grozījumu projektu, paredzot papildus 3 milj. *euro*;  2. Ministru kabineta 2010.gada 21.septembra noteikumu Nr.887 „Noteikumi par darbības programmas „Uzņēmējdarbība un inovācijas” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana”” grozījumu projektu, paredzot papildus 5 milj. *euro.*  Savukārt 2014.gada 30.septembra MK sēdes protokola Nr.51 67.§ paragrāfa 3.punkts **indikatīvi** paredz, ka Ekonomikas ministrija varētu pārdalīt uz 2.3.1.1.2.apakšaktivitāti „Ārējo tirgu apgūšana – nozaru starptautiskā konkurētspēja” valsts budžeta virssaistību finansējumu 4 700 000 *euro* apmērā un 2.3.2.3. aktivitātes ietvaros atbalstītajam Pārtikas klasterim tiks pārdalīti 300 000 *euro.* Saskaņā ar Valsts kancelejas norādījumiem, noteikumu projektā ir jāparedz precīzs finansējuma apjoms, kādu Ekonomikas ministrija plāno pārdalīt 2.3.1.1.2.apakšaktivitātei „Ārējo tirgu apgūšana – nozaru starptautiskā konkurētspēja” un 2.3.2.3. aktivitātei.  Saskaņā ar konsultācijām un ierosinājumiem no sociālajiem partneriem (Latvijas Darba devēju konfederācija, Latvijas Tirdzniecības un rūpniecības kamera, Latvijas Pārtikas uzņēmumu federācija, u.c.), tika lemts, ka efektīvāk daļu atbalstāmās darbības būtu īstenot 2.3.2.3.aktivitātē nevis 2.3.1.1.2.apakšaktivitātē „Ārējo tirgu apgūšana – nozaru starptautiskā konkurētspēja”. Ņemot vērā šīs konsultācijas, Ekonomikas ministrija pārdalīja uz 2.3.1.1.2.apakšaktivitāti „Ārējo tirgu apgūšana – nozaru starptautiskā konkurētspēja” valsts budžeta virssaistību finansējumu 4 000 000 *euro* apmērā un 1 000 000 *euro* tiek paredzēts kā papildus finansējums 2.3.2.3.aktivitātes ietvaros atbalstītajiem klasteriem, virssaistību finansējums tiek pārdalīts no darbības programmas „Infrastruktūra un pakalpojumi” papildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi” (grozījumi tikai izskatīti ministru kabinetā 2014.gada 14.oktobrī).  Savukārt pamatojoties uz sociālo partneru norādījumiem un 2014.gada 30.septembra MK sēdes protokola Nr.51 67.§ paragrāfa 3.punktu, tad klasterim kura darbības joma ir saistīta ar pārtikas rūpniecību var saņemt papildus finansējums 300 000 *euro* apmērā atbalstam klastera darbības nodrošināšanai un pakalpojumu nodrošināšanai sadarbības partneriem, kas saistīts ar Krievijas Federācijas noteiktajām ekonomiskās sankcijās attiecībā uz atsevišķu nozaru Eiropas Savienībā ražoto produktu grupu importa aizliegumu, kas skar arī Latvijas pārtikas nozares uzņēmumus.  Turpretī, pārējie nozaru klasteri , kuri nav tiešā veidā saistīti ar Krievijas Federācijas importa aizliegumu, bet ir nepieciešama arī to konkurētspējas stiprināšana, lai orientētos uz citiem tirgiem, kas nav Krievijas Federācijā. Līdz ar to tiek paredzēts, ka klasteri 2.3.2.3.aktivitātes ietvaros varēs saņemt papildus atbalsta finansējumu 100 000 *euro* apmērā atbalstam klastera darbības nodrošināšanai un pakalpojumu nodrošināšanai sadarbības partneriem, ja tie veiksmīgi atbilstoši plānotajam apguvuši līdzšinēji piešķirto finansējumu 60% apmērā.  Papildus norādām, ja finansējuma saņēmējs nespēs nodrošināt, ka līdz 2015.gada 1.jūlijam netiek apgūts sākotnēji piešķirtais ES Fondu finansējums vismaz 80% apmērā, tad Latvijas Investīciju un attīstības aģentūra samazinās piešķirto virssaistību finansējumu.  Informējam, ka 2.3.2.3.aktivtātes ietvaros tiek īstenota atbalstāmā darbība mārketinga un komerciālās sadarbības sekmēšanas pasākumi, kurus nodrošina klasteris to sadarbības partneriem. Mārketinga un komerciālās sadarbības sekmēšanas pasākumu ietvaros tiek atbalstītas tās pašas atbalstāmās darbības, kuras tiek atbalstītas 2.3.1.1.aktivitātes „Ārējo tirgu apgūšana” ietvaros, un lai nodrošinātu atbalsta demarkāciju starp aktivitātēm pastāv aizliegums, ka finansējuma saņēmējs 2.3.2.3.aktivitātes ietvaros nevar saņemt finansējumu 2.3.1.1.aktivitātes "Ārējo tirgu apgūšana" ietvaros. Turklāt īstenojot reklāmas kampaņas, tiks ievērotas sekojošas prasības:  a. reklāmas kampaņai jābūt vispārējai pēc savas būtības un tai ir jāsniedz labums visiem attiecīgā veida produktu ražotājiem,  b. reklāmas ietvaros netiek minēta produktu izcelsmes valsts,  c. reklāmu var īstenot ražotāju grupas vai citas organizācijas neatkarīgi no to lieluma.  Ņemot vērā esošos Krievijas Federācijas importa aizliegumus, ir nepieciešams veicināt jaunu noieta tirgus meklēšana, jaunu sadarbības tīklu un partneru meklēšana, līdz ar to klasteriem ir intensīvāk jāstrādā, lai veicinātu augstāku sadarbības partneru konkurētspēju. Saskaņā ar Ekonomikas ministrijas sociālo partneru norādījumiem un veiktajiem aprēķiniem, ir nepieciešams palielināt klasteru sadarbības partneriem maksimāli pieejamo *de minimis*  atbalsta finansējumu no 14 229 *euro* uz 25 000 *euro*, tādejādi atļaujot īstenot apjomīgākus konkurētspējas projektus.  **EM ir izstrādājusi šādus grozījumus MK noteikumos Nr.788:**  1. konvertējot MK noteikumu Nr.788 ietvaros norādītās latu summas *euro* valūtā, pamatojoties uz *Euro* ieviešanas kārtības likuma 30.panta pirmo daļu un Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.2.apakšpunktu;  2. samazinot aktivitātei kopējo ES Fondu līdzfinansējumu uz 4 607 022 *euro;*  3. tiek piešķirtas MK noteikumu Nr.788 ietvaros valsts budžeta virssaistību finansējums 1 000 000 *euro* apmērā;  4. aizstājot Komisijas 2006.gada 15.decembra Regulu (EK) Nr. 1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, Nr. L 379) arKomisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352);  5. tiek dzēsta prasība izvērtēt atbalsta pretendenta atbilstību grūtībās nonākuša komersanta pazīmēm;  6. tiek pagarināts projektu īstenošanas termiņš līdz 2015.gada 31.decembrim. Ņemot vērā, ka tiek pagarināts projekta īstenošanas termiņš, līdz ar to tiek pagarināts arī noslēguma pārskata iesniegšanas termiņš līdz 2016.gada 15.janvārim.  7. tiek papildināts ar prasību, ka īstenojot reklāmas kampaņas, tiek ievērotas sekojošas prasības:  a. reklāmas kampaņai jābūt vispārējai pēc savas būtības un tai ir jāsniedz labums visiem attiecīgā veida produktu ražotājiem,  b. reklāmas ietvaros netiek minēta produktu izcelsmes valts,  c. reklāmu var īstenot ražotāju grupas vai citas organizācijas neatkarīgi no to lieluma;  8. tiek papildināta ar jaunu nosacījumu, ka finansējuma saņēmējam ir jāievēro Komisijas regulas Nr.1407/2013 1.pamta 1.punkta prasības un 3.panta 8. un 9.punkta prasības;  9. tiek palielināts maksimālais *de minimis* atbalstsvienam klastera sadarbības partneriem no 14 229 *euro* uz 25 000 *euro*;  10. tiek piešķirts papildus vissaistību finansējums ar pārtikas rūpniecības nozari saistītajam klasterim 300 000 *euro* apmērā, savukārt pārējiem klasteriem 100 000 *euro* apmērā;  11. tiek papildināta ar jaunu nosacījumu, ja finansējuma saņēmējs līdz 2015.gada 1.jūlijam neizlieto tam piešķirto ES Fondu finansējumu vismaz 80% apmērā, sadarbības iestāde samazina tam piešķirtās virssaistības;  12. tiek paaugstināta finansējuma proporcija no 50% uz 70%, ko finansējuma saņēmējs maksimāli var izmantot klasteru darbības nodrošināšanai un stingri nosakot, ka ne mazāk kā 30% no finansējuma saņēmējam piešķirtā fonda līdzfinansējuma izmanto tieši komersantu sadarbības projektu veidošanai un īstenošanai.  Ekonomikas ministrija papildus informē, ņemot vērā, ka 2.3.2.3.aktivitātes ietvaros nav plānota jaunu projektu iesniegumu pieņemšana, tad MK noteikumu Nr.788 3. un 8.pielikums netiek grozīti, kas saistīts ar latu valūtas maiņu uz *euro* valūtu. |
| 3. Projekta izstrādē iesaistītās institūcijas | Ekonomikas ministrija |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, biedrības, nodibinājumi, zinātniskās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Komisijas 2013.gada 18.decembra Regula (ES) Nr. 1407/2013 par Līguma 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, L 352) (turpmāk – Komisijas regula Nr. 1407/2013).  Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma [107.](http://likumi.lv/doc.php?id=238461#p107)un [108. pantu](http://likumi.lv/doc.php?id=238461#p108) (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. 651/2014). | | |
| 2. | Citas starptautiskās saistības | | Noteikumu projekts šo jomu neskar. | | |
| 3. | Cita informācija | | Nav | | |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Komisijas 2013.gada 18.decembra Regulu (ES) Nr. 1407/2013 par Līguma 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, L 352) (turpmāk – Komisijas regula Nr. 1407/2013).  Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma [107.](http://likumi.lv/doc.php?id=238461#p107)un [108. pantu](http://likumi.lv/doc.php?id=238461#p108) (Eiropas Savienības Oficiālais Vēstnesis, 2014. gada 26. jūnijs, Nr. L 187). | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| *Komisijas Regula Nr.* 1407/2013 6.panta 1.punkts | | ***Noteikumu projekta 2. un 3.punkts*** | | *ieviesta pilnībā* | *neparedz stingrākas prasības* |
| *Komisijas Regula Nr.* 651/2014 2.panta 13.punkts | | ***Noteikumu projekta 19.punkts ar ko groza MK noteikumu Nr.788 1.pielikuma III punktu*** | | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014 1.pielikuma 3.punkts | | ***Noteikumu projekta 6.punkts*** | | *ieviesta pilnībā* | *neparedz stingrākas prasības* |
| *Komisijas Regulas Nr.* 1407/2013 1.panta 1.punkts | | ***Noteikumu projekta 7.punkts, ar ko groza MK noteikumu Nr.788 14.2.apakšpunktu*** | | *ieviesta pilnībā* | *neparedz stingrākas prasības* |
| *Komisijas Regulas Nr.* 1407/2013 3.panta 2.punkts | | ***Noteikumu projekta 15.un 17.punkts*** | | *ieviesta pilnībā* | *neparedz stingrākas prasības* |
| *Komisijas Regulas Nr.* 1407/2013 3.panta 8. un 9.punkts | | ***Noteikumu projekta 17.punkts, ar ko groza MK noteikumu Nr.788 75.1.apakšpunktu*** | | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | | | Nav attiecināms. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | Nav attiecināms. | |
| Cita informācija | | | | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 2. | Sabiedrības līdzdalība projekta izstrādē | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 3. | Sabiedrības līdzdalības rezultāti | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē ir iesaistīta Latvijas Investīcijas un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Latvijas Investīcijas un attīstības aģentūra darbības ietvaros. |
| 3. | Cita informācija | Nav |

**Anotācijas III., IV sadaļa - projekts šīs jomas neskar.**

Ekonomikas ministre D.Reizniece-Ozola

Vīza: Valsts sekretāra pienākumu izpildītāja,

Stratēģiskās plānošanas un resursu vadības

departamenta direktore V.Feodorova

22.01.2015 14:46

3212

Austris Jansons

67013062, Austris.Jansons@em.gov.lv